Koncerto de KlezFez (dimanĉe 21h30)
#000005
Klezmero dancas leĝere kaj pasie tra ĉiaj sentoj de profunda tristeco ĝis la plej forta ĝojo. Kaj tio ĉi kvazaŭ ĉiam samtempe. Kaj klezmero senpene kreas ponton inter diversaj muzikaj kulturoj.
#000006
La bando KlezFez fondiĝis en la jaro 2011 de muzikistoj de tre diversaj stiloj kaj invitas nin al koncerto kun kantoj de la sefardaj judoj, kun orienteuropa muziko de la aŝkenazaj judoj, hebreaj kantoj kaj moderna klezmera muziko.
#000007
Estas muziko kiu ofte estis ludata dum festoj, precipe en geedziĝfestoj, kaj kiu tre taŭge instigas al dancado!
#000008
Koncerto de Kaŝi (marde 21h30)
#000009
Tiuj, kiuj jam ĉeestis koncerton de Kaŝi, scias ke tio simple estas neforgesebla sperto!
#000010
Kaŝi estas muzikisto el Hamburgo, kie li ankaŭ ludas en bando. Li koncertis en pluraj aranĝoj, kiel ekzemple la UK 2016 en Slovakio kaj plurfoje en SES (Somera Esperanto Studado, ankau en Slovakio).
#000011
En sia koncerto li ravas la publikon per sia voĉo – emociplena kaj energiplena – kaj ludante la pianon. Prezentataj estas propraj kantoj kaj kantoj el diversaj lingvoj, kiuj ne nur movas la korojn, sed ankaŭ la piedojn! Kiam Kaŝi koncertas la sidejo de la publiko kvazaŭ aŭtomate pli kaj pli transformiĝas al freneza dancejo. Do se vi havas ŝancon, nepre venu por ĝui tian koncerton. Por ĝui emociajn momentojn kaj por ĝui etosigan kaj dancigan muzikon!
#000012
Tiu vespero estas tiel internacia kiel ĉiuj partoprenantoj de JES! La internacia vespero estas la vespero kiam estas _via_ ŝanco prezentiĝi! Kiu estas via (ĝis nun eble kaŝita?) talento, kapablo aŭ pasio? Tute ne gravas ĉu temas pri arta prezentaĵo, muziko, poezio aŭ ĉio ajn alia interesa aŭ amuza – prezentu vian kontribuon por riĉigi tiun vesperon!
#000013
Se vi bezonas teknikan subtenon, ekzemple muzikon, kontaktiĝu nepre antaŭe kun la organizanto.
#000014
Tim estas freŝa talento inter la Esperanto-muzikistoj – Lian unuan koncerton ni povis sperti en la ĉi-jara IJK en Hispanio. Ni ĝojas havi lin nun ankaŭ en la JES!
#000016
Demandite pri sia koncerto en JES, li respondis simple kaj elkore: “Homoj, mojose ke ni vidos unu la alian en la JES en Storkow! Mi estas Tim, venas el Sudameriko kaj havos plezuron doni koncerton denove en Esperanta festo. Uhuuu! Ĝis baldaŭ!”
#000017
“B&B&A” estas Birke Dockhorn (fluto kaj kantado), Bertilo Wennergren (gitaro kaj kantado) kaj Alena Adler (ukulelo kaj kantado). Ili prezentos al vi aron da kantoj, parte origine Esperantaj, parte tradukitaj el diversaj naciaj lingvoj. Plejparte tio estas baladoj, kiuj rakontas pri kortuŝaj flankoj de la vivo: memoroj dolĉaj kaj amaraj, amo feliĉiga kaj malfeliĉiga, disiĝo, morto kaj multo alia.
#000019